Afèrisi

L'Afèrisi e' nu signu, comu n'apòstrufu, misu àutu ô principiu di na palora pi spicificari  la pirduta dâ prima parti di dda palora.  Pò èssiri la pirduta di na vucali o di na sìllabba.Camilleri, Salvatore (1998) Vocabolario Italiano Siciliano, Edizioni Greco, Catania, p. 96

P'asempiu:  «'nnamuratu», l'afèrisi mustra la pirduta di «i», o «'stu» mustra la pirduta dâ prima sìllabba «chi-».

Pi sèculi si scrivìa la furma «'nnamuratu» e sìmili, ma pû fattu ca nuddu scrivissi «innamuratu», la pirduta di sta «i», veni cunziddirata già difinitiva, annunca l'usu di l'afèrisi, nts sta situazzioni, e' nùtili.  Macari pi «stu» (e «ssu» e «ddu)», chi si tratta di n'aggittivu dimustrativu, oramai e' abbastanti distintu di «chistu», chi si tratta di nu prunomu dimustrativu.  P'asempiu, si dici e scrivi:  «stu libbru», e comu prunomu, si usa «chistu» di sulu.

Àutri asempi unni cunziddiramu la pirduta dâ prima parti di na palora difinitiva:  nu, na, mpurtanti, mmàggini, gnuranti.Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgiu Piccittu, Catania-Palermo

A li voti, avemu a usari l'afèrisi quannu la pirduta nun veni cunziddiratu difinitiva.  P'asempiu:  l'artìculu «lu» si scrivi «'u» pâ furma curzata, e si putissi scrìviri la sprissioni:  «aiu a accattari» comu «aiu a'ccattari».

Rifirimenti

Catigurìa:Lingua siciliana
Catigurìa:Grammàtica